ഏഴു വയസ്സുകാരന്റെ മരണം ആശുപത്രികളുടെ അനാസ്ഥയെന്ന് ബന്ധുക്കള് ആരോഗ്യമന്ത്രിക്ക് പരാതി നല്കി ചേര്ത്തല: ഏഴു വയസ്സുകാരന്റെ മരണം ആശുപത്രികളുടെ നിരുത്തരവാദ സമീപനത്തെ തുടര്ന്നാണെന്ന് ആരോപിച്ച് ബന്ധുക്കള് ആരോഗ്യമന്ത്രിക്ക് പരാതി നല്കി. പട്ടണക്കാട് മൊഴികാട് വിനോദിെന്റ മകന് അദ്വൈതാണ് മരണപ്പെട്ടത് . ഇൗമാസം ഒന്നിനു തിരുവനന്തപുരം എസ്.എ.ടിയിലാണ് മരണം സംഭവിച്ചത് . ജൂലൈ 25 മുതല് തുറവൂര് താലൂക്ക് ആശുപത്രി, ചേര്ത്തല താലൂക്ക് ഹെഡ്ക്വാര്ട്ടേഴ്സ് ആശുപത്രി, കോട്ടയം ഐ.സി.എച്ചിലും കാണിച്ചിട്ടും വേണ്ട ചികിത്സ നല്കാതെ അവഗണിച്ചതാണ് മരണത്തിനു കാരണമായതെന്നാണ് പരാതി. അട്ടപ്പാടിയില് പോലീസ് അതിക്രമം ഊരുമൂപ്പനെ പോലീസ്. കോവിഡാനന്തരം ഉണ്ടാകുന്ന മിസിക് എന്ന രോഗമാണ് മരണത്തിനു കാരണമായതെന്ന് തിരുവനന്തപുരം എസ്.എ.ടി അധികൃതര് അറിയിച്ചത് . രോഗലക്ഷണങ്ങള് കുട്ടിയില് പ്രത്യക്ഷത്തില് തന്നെ ഉണ്ടായിട്ടും അതുതിരിച്ചറിയാനോ ചികിത്സിക്കാനോ തയാറാകാതെ മൂന്നു ആശുപത്രിയിലും അവഗണിക്കുകയായിരുന്നു. കൂടാതെ കുട്ടി പൂര്ണമായി അവശനായിട്ടും കിടത്തിച്ചികിത്സ നല്കാത്ത സാഹചര്യത്തിലാണ് തിരുവനന്തപുരത്തേക്കു പോയത്. ഇവിടെ എത്തിയപ്പോള് മാത്രമാണ് കുട്ടിയുടെ രോഗം എന്താണെന്നറിഞ്ഞു ചികിത്സ കിട്ടിയത്.ചേര്ത്തലയില്നിന്ന് കുട്ടിയെ തിരുവനന്തപുരത്തെത്തിക്കാന് ആംബുലന്സ് ചോദിച്ചിട്ടുപോലും സാങ്കേതിക കാരണങ്ങള് പറഞ്ഞ് ഒഴിവാക്കിയതായും പരാതിയില് പറയുന്നു.